Özgü Namal

Məlahət Özgü Namal () — Türkiyənin kino, serial və teatr aktrisası.

 Həyatı 
28 dekabr 1978-ci ildə Üsküdarda anadan olub. Salonikidən olan anası Akile Namal təqaüdçü dövlət qulluqçusu, Makedoniyadan olan atası Kubilay Namal isə təqaüddə olan tacirdir.

1997-ci ildə Masal Real Teatrında uşaq tamaşaları ilə peşəkarcasına fəaliyyətə başlayıb. Namal Üsküdar Cümhuriyyət Liseyini və İstanbul Universiteti Dövlət Konservatoriyası Teatr Fakültəsini bitirib, daha əvvəl Kadıköy Xalq Təhsili Mərkəzində və Müjdat Gezen Teatrında aktyorluq təhsili alıb. Kino və teatr onun ən böyük həvəsi olsa da, fotoqrafiya da hobbiləri arasındadır.

O , Qurdlar Vadisi serialındakı Elif Eylül obrazı ilə məşhurdur.

2005-ci ildə Afife Teatr Mükafatlarında "Kiralık Oyun" adlı tamaşada oynadığı ikinci plan rolu ilə ilin ən uğurlu musiqili-komediya aktrisası mükafatını qazandı. 2009-cu ildə yayıma başlayan və 2011-ci ildə finala çıxan Hanımın Çiftliği serialında baş rolu Mehmet Aslantuğla paylaşıb. Bundan əlavə, 2006–2010-cu illər arasında 4 il Axess reklamlarında çəkilib.

2015-ci ildən ekranlardan uzaq düşən Özgü Namal son olaraq 2014–2015-ci il mövsümündə "Yetenek Sizsiniz Türkiye" proqramının münsiflər heyətinin üzvü olub.

 Şəxsi həyatı 
2002–2008-ci illər arasında aktyor Oktay Kaynarca ilə eşq macərası yaşayıb. O, 2014-cü ildə Ahmet Serdar Oral ilə ailə qurub, 2 övladı var. 6 oktyabr 2020-ci ildə həyat yoldaşı infarktdan ölüb.

 Filmoqrafiya 
İlİstehsalRolQeydlər və mükafatlar1998Bizi bağışlayın müəllimNehirTeleserialİkinci baharŞagird1999KərəmAyla2000Karate canZelihaFosforlu cəvriyəAytənTeleviziya filmi2001Yeddi təpə İstanbulDuruTeleserialBir filiz var idiGenç FilizCinlər ilə pərilərZeynəb2002Beşi bir yerdəAhuHavada buludYorgiyaSirr uşaqlarıZeynəbAnkara Beynəlxalq Film Festivalı vəd verən yeni aktrisa mükafatıSadri Alışık Mükafatları vəd verən yeni aktrisa mükafatı2004Həyat BilgisiZuhal KutluayQonaq aktyor, Musiqi və Rəhbər Müəllim, 27-ci bölümSehrSədəfAnlat İstanbulŞenay2005Orqanize işlərÜmid Ocaq2003–2005Qurdlar VadisiElif EylülTeleserial  Ağ mirvari televiziya mükafatları2006BalamEmel ErterTeleserialBeynelmilelGüləndamBeynəlxalq İstanbul Film Festivalı ən yaxşı qadın oyunçu mükafatıPolisFundaBöyük başlar2007Sehrli oyuncaqçıTürkcə səsləndirməBratzXoşbəxtlikMəryəmAntalya Qızıl Portağal Film Festivalı ən yaxşı qadın oyunçu mükafatıYeşilçam Mükafatları ən yaxşı qadın oyunçu mükafatıPune Beynəlxalq Film Festivalı ən yaxşı beynəlxalq aktrisa mükafatı Nominasiya — Ekran Yazıçıları Gildiyası Mükafatları ən yaxşı aktrisa2008Harada qalmışdıqQonaq oyunçuTeleserialGünəşin oğluŞuleİncir dənəsiHedaBöyük başlarÖzgüO… uşaqlarıDonaNominasiya — Yeşilçam Mükafatları ən yaxşı qadın oyunçu mükafatıMənim anam bir mələkDurusu canTeleserial2009MəsumlarZeynəb2009–2011Xanımın fermasıGüllü/SərabTeleserialİsmail Cem Televiziya Mükafatları ən yaxşı qadın oyunçu mükafatı (Dram)2012Tünd qırmızıÜmidTeleserial2013–2014MərhəmətNarinTeleserial Bilkent Televiziya Mükafatları Dram Serialında ən yaxşı qadın oyunçuAydın Universiteti ilin ən yaxşı qadın oyunçusu2013Bu işdə bir yalnızlıq varAyşəFilm2014–2015İstedad sizsiniz TürkiyəÖzüTeleviziya şousu (münsif)

 Teatr tamaşaları 
 İt: Fabrice Roger-Lacan — Aysa prodüser teatrı — 2012
 İcarəyə verilən oyun: Fərhan Şənsoy — orta oyunçular — 2006
 Tərəf tutmaq: Ronald Harvud — dövlət teatrlarının baş idarəsi — 2004
 Yenidən oynayın Samy (Aydın): Vudi Allen — teatr forumu — 2001
 Yan effektli çıxışlar: Craig Wright — teatr forumu — 2000

 İstinadlar 

Kateqoriya:Makedoniya türkləri
Kateqoriya:İstanbulda doğulan aktrisalar